Need, kes hurjutavad meid selle eest, et me "jookseme valitsuse juurde almust paluma", jooksevad ise valitsuse almuse järele. Korporatiivne Ameerika on alati nautinud riiklikke subsiidiume, laenugarantiisid ning teisi osariikide ja föderaalvalitsuse poolt tulevaid toetusi. Kuid 2008-2009 aasta "päästeoperatsioon" pakkus rekordiliselt rikkalikku toidulauda ühiskonna varudest.  Paremtiiva rahandusminister, kes oli selleks ajaks juba lombakas part (lame-duck: Ameerika president või valitsus, kelle parteil ei ole kongressis enamust ning kelle otsustusvõime on selle tõttu oluliselt piiratud. tõlk), jagas suurimatele pankadele ja finantsettevõtetele välja 350 miljardit dollarit ilma mingi järelvalveta - mainimata juba seda rohkem kui 4 triljonit dollarit, mis tuli Föderaalreservilt. Enamik pankasid, sealhulgas JPMorgan Chase ja Bank of New York Mellon, teatasid, et neil pole mingit kavatsust kellelegi aru anda, kuhu raha läks.